Държавен вестник, бр. 69, 2008 г., стр. 41

Б Р О Й  69
Д Ъ Р Ж А В Е Н   В Е С Т Н И К
С Т Р .  41
2. проявени професионални качества и по-
тенциал за бъдещо кариерно развитие.
(3) Оценката за всеки от показателите по ал. 2
е обобщена, като отделните им елементи не се
оценяват поотделно, а само се отчитат при мо-
тивиране на оценката за съответния показател.
(4) Общата ежегодна оценка и оценките по
отделните показатели задължително се моти-
вират писмено във формуляра за оценка.
Чл. 15. (1) Ежегодните оценки се изготвят от:
1. директора на дирекцията—за дипломати-
ческите служители в съответната дирекция;
2. ръководителя на задграничното предста-
вителство—за дипломатическите служители в
съответното представителство;
3. административния секретар—за директо-
рите на дирекциите и ръководителите на струк-
турните звена от общата администрация в МВнР;
4. заместник-министъра—за ресорните ди-
ректори на дирекции от специализираната ад-
министрация в МВнР и ръководителите на зад-
граничните представителства;
5. министъра—за постоянния секретар, ад-
министративния секретар и ръководителите на
структурни звена в МВнР на негово пряко под-
чинение.
(2) Оценяващият ръководител е длъжен:
1. да изготви оценката безпристрастно, чес-
тно и компетентно въз основа на обективно
установими факти и обстоятелства;
2. да мотивира писмено своите оценки, като
вписва мотивите в съответните полета на фор-
муляра за оценка.
Чл. 16. (1) Оценяващият ръководител впис-
ва оценките на оценявания по отделните пока-
затели и общата ежегодна оценка в съответния
формуляр за оценка, попълва съответните раз-
дели-допълнения към него, подписва го и за-
познава със съдържанието му оценявания слу-
жител, който също подписва формуляра.
(2) Оценяващият ръководител предава фор-
муляра в дирекция “Човешки ресурси” след
изтичане на 7-дневния срок за възражение по
чл. 17. Ръководителите на задграничните пред-
ставителства изпращат формулярите до дирек-
ция “Човешки ресурси” в същия срок.
Чл. 17. (1) Служител, които не е съгласен с
дадената му от оценяващия ръководител оцен-
ка, може да я обжалва, като подаде възраже-
ние, в което да посочи мотивите за несъгласи-
ето си с оценката.
(2) Възражението по ал. 1 се подава до Атес-
тационната комисия в 7-дневен срок от датата,
на която оценяваният е подписал формуляра за
оценка.
(3) Постоянният секретар, административ-
ният секретар, директорите на дирекции и ръ-
ководителите на задграничните представител-
ства подават възражение до министъра в срока
по ал. 2.
Чл. 18. (1) Атестационната комисия провеж-
да ежегодно в срок до 31 декември заседание,
на което:
1. утвърждава ежегодните оценки на дипло-
матическите служители;
2. разглежда предложения до министъра за
повишаване в дипломатически ранг и даване
на дипломатически ранг на дипломатически
служители.
(2) На заседанието по ал. 1 Атестационната
комисия преглежда формулярите за оценка, като
има право да изисква от оценяващите допълни-
телна информация и аргументация за оценки-
те, както и да направи коментар, който се отбе-
лязва във формуляра. Оценяващият ръководи-
тел и оценяваният служител имат право да се
запознаят с попълнения формуляр.
(3) Атестационната комисия утвърждава
оценките и това се отбелязва на предвиденото
място във формуляра. За оценките, по които са
направени възражения по реда на чл. 17, ал. 1 и
2, Атестационната комисия определя оконча-
телна оценка, като може да потвърди първона-
чалната оценка или да я коригира с една по-
висока степен. Решението на комисията е окон-
чателно и се записва в съответен формуляр по
образец съгласно приложение № 2, който се
прилага като неразделна част към формуляра
за оценка.
(4) Министърът се произнася по възражени-
ето по чл. 17, ал. 3 в 7-дневен срок от получава-
нето му. Решението на министъра е окончател-
но и се записва във формуляра по ал. 3, който се
прилага като неразделна част към формуляра
за оценка.
(5) В 7-дневен срок от определянето на окон-
чателната оценка по ал. 3 и 4 дирекция “Човеш-
ки ресурси” уведомява срещу подпис оценява-
щия ръководител и оценявания служител за
решението по възражението.
Чл. 19. (1) Оценката при повишаване в дип-
ломатически ранг се изготвя за дипломатичес-
ките служители, които се предлагат за повиша-
ване в следващ ранг, като се отчитат:
1. цялостното кариерно развитие на служи-
теля, като се вземат предвид в съвкупност оцен-
ките за заеманите предишни длъжности в дип-
ломатическата служба, получените отличия и
наложените наказания;
2. качествата на служителя за изпълнение
на длъжности в обхвата на следващия диплома-
тически ранг съобразно изискванията за изпъл-
нението им.
(2) Оценката при повишаване в дипломати-
чески ранг посочва дали служителят може да
бъде повишен в съответния дипломатически
ранг, като се отчитат професионалната квали-
фикация, езиковата подготовка, постигнатите
резултати и качеството на изпълнение на слу-
жебните задължения.